Елин Пелин
Воденичка

chitanka.info

В дола под селото

малка воденичка

цял ден си кречети

сама-саменичка:

— Спри речице бърза,

спри да си почина,

ето как работя

век и половина… —

А реката бяга,

шуми из дерето

и едно си мисли:

„Морето, морето!…“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.